Aug 20,2016
కొత్తగా 2,600 పెట్రోల్‌ బంకులు: ఎస్సార్‌
                    ముంబయి: రానున్న ఏడాది, ఏడాదిన్నర కాలంలో కొత్తగా 2,600 పెట్రోలు బంకులను (ఫిల్లింగ్‌ స్టేషన్లను) ఏర్పాటు చేయనున్నట్లుగా ఎస్సార్‌ ఆయిల్‌ వెల్లడించింది. ప్రస్తుతం సంస్థ 2,400 పెట్రోల్‌ బంకులను కలిగి ఉందని.. వచ్చే మార్చి నాటికి వీటి సంఖ్యను 4,300లకు ఆ తరువాత కాలంలో 5,000లకు విస్తరించనున్నట్లుగా ఎస్సార్‌ ఆయిల్‌ ఎండీ, సీఈవో లలిత్‌కుమార్‌ గుప్తా తెలిపారు. రానున్న రెండు-మూడేండ్లలో అమ్మకాలను ప్రస్తుతం ఉన్న 2.5 మిలియన్‌ కిలో లీటర్ల నుంచి 10 మిలియన్‌ కిలో లీటర్లకు చేర్చాలని కంపెనీ నిర్ణయించింది. కొత్త ఫిల్లింగ్‌ స్టేషన్లను ప్రధానంగా ద్వితీయ, తృతీయ శ్రేణి నగరాలలో ఏర్పాటు చేయన్నుట్లుగా తెలిపారు. ఇందుకు కావాల్సి పెట్టుబడుల గురించి ఆయన వివరిస్తూ దాదాపు రూ.2,100 కోట్లు అవసరమవుతుందని అన్నారు. వీటిలో అధిక భాగం ఫ్రాంచైజీల రూపంలో ఏర్పాటు చేయనున్నట్లుగా తెలిపారు. ఈ నిర్ణయంతో అదనంగా మరో 20.000 మందికి ఉపాధి లభిస్తుందని తెలిపారు.
మీ స్నేహితులకు రికమెండ్ చెయ్యండి